EkBass/fiwiki-20250220-pages-articles huggingface dataset:
Suomen evankelis-luterilainen rukousveljestö

Suomen evankelis-luterilainen rukousveljestö on Suomen evankelis- luterilaisessa kirkossa toimiva pappien yhteisö, jonka jäsenet noudattavat hengellisessä elämässään veljestön yhteistä sääntöä. Veljestö on perustettu vuonna 1989. Sitä johtaa konfessori, joka on jäsenten esimies veljestöä koskevissa asiossa. Konfessorina on toiminut vuoteen 2006 professori Jouko N. Martikainen, vuodesta 2006 Halsuan kirkkoherra Jouko M.V. Heikkinen ja vuodesta 2022 professori emeritus Jyrki Knuutila. Veljestön piispallisena visitaattorina on vuoteen 2006 toiminut Kuopion emerituspiispa Matti Sihvonen. Veljestö kokoontuu yhteen kahdesti vuodessa, kesäkokoukseen ja talvikokoukseen. Veljestön spiritualiteetti nojaa pääasiassa Lutherin teologiaan ja katekismusmeditaatioon. Veljestö käyttää tunnuksenaan tuomaanristiä. ==Julkaisut== *Braw, Christian: Kristus minun sydämessäni. Mystiikan perintö ja Martti Lutherin teologia. Suomen evankelis-luterilaisen kirkon rukousveljestön julkaisu nr 1. Suomen evankelis-luterilaisen kirkon rukousveljestö. Kyrönniemen hiljaisuuden keskus 1993. ISBN 951-96658-0-3 *Kirkkovuoden kuvat. Kutsu mietiskelyyn ja rukoukseen. SLEY-kirjat 1996. ISBN 951-618-186-4 *Heikkinen, Jouko M. V: Rakas, viimeinen päivä. Ajatuksia kuolemisen taidosta. Suomen ev. lut. rukousveljestö 1999. ISBN 951-96658-1-1 *Ego sum qui sum. Jouko Martikaisen juhlakirja. Studier i systematisk teologi vid Åbo Akademi nr 29. Åbo 2006: Åbo Akademi. 431 s. toim. Tuomas Martikainen. s. 107-113. ISBN 952-12-1678-6 *Afrahat Persialainen Viisas: Uskon monet värit. kääntäneet Jouko Martikainen ja Veijo Koivula. Kirjapaja 2008, ISBN 9789516076136 *Kuninkaani on tieni. Professori Jouko N. Martikainen 75 vuotta. Väyläkirjat 2011. ISBN 978-952-5823-30-1 ==Katso myös== *Societas Sanctae Birgittae ==Aiheesta muualla== *Suomen evankelis-luterilainen rukousveljestö Luokka:Suomen evankelis-luterilaiseen kirkkoon liittyvät järjestöt Luokka:Luterilaiset veljistöt, sääntökunnat ja luostarit
Luettelo Espanjan sarjoissa pelanneista suomalaisista jalkapalloilijoista

Tämä on luettelo Espanjan sarjoissa pelanneista suomalaisista jalkapalloilijoista. Luettelossa ovat pelaajat, jotka ovat pelanneet jollain Espanjan kolmesta korkeimmasta sarjatasosta (Primera División (1ª), Segunda División (2ª) ja Segunda División B (2ªB)). == Pelaajat == Pelaaja Kausi Joukkue Sarja Ottelut Maalit Lähde Bakr Abdellaoui 2019–2020 Real Balompédica Linense 2ª 11 0 Bakr Abdellaoui Soccerway-sivustolla Janne Hietanen 2003–2004 UD Las Palmas 2ª 11 0 2004–2005 UD Las Palmas 2ªB 0 0 2005–2006 Córdoba CF 2ªB 6 0 Kimmo Hovi 2014–2015 Real Avilés 2ªB 0 0 Kimmo Hovi Transfermarkt- sivustolla 2015–2016 Club Portugalete 2ªB 17 1 Kimmo Hovi Soccerway- sivustolla Pertti Jantunen 1977–1978 CD Málaga 2ª 14 0 Mika Lipponen 1985–1986 RCD Mallorca 2ª 9 0 Jari Litmanen 1999–2000 FC Barcelona 1ª 21 3 2000–2001 FC Barcelona 1ª 0 0 Robin Lod 2018–2019 Sporting de Gijón 2ª 23 4 Robin Lod Soccerway-sivustolla Eero Markkanen 2014–2015 Real Madrid Castilla 2ªB 10 2 Eero Markkanen Soccerway-sivustolla Kai Nyyssönen 1997–1998 Córdoba CF 2ªB 22 2 Teemu Pukki 2008–2009 Sevilla Atlético 2ª 17 3 Sevilla FC 1ª 1 0 2009–2010 Sevilla Atlético 2ªB 16 0 Jukka Raitala 2011–2012 CA Osasuna 1ª 17 0 Berat Sadik 2018–2019 Gimnàstic de Tarragona 2ª 11 1 Berat Sadik Soccerway- sivustolla == Lähteet == Luokka:Espanjan jalkapallosarjat Luokka:Luettelot ulkomaiden sarjoissa pelanneista suomalaisista jalkapalloilijoista
Luettelo oman keksintönsä seurauksena kuolleista keksijöistä

Tämä on luettelo keksijöistä, jotka ovat kuolleet oman keksintönsä seurauksena. *William Bullock kuoli 1876 yritettyään korjata keksimäänsä pyörivää kirjapainokonetta, joka ruhjoi hänen jalkansa aiheuttaen kuolettavan infektion. *Otto Lilienthal kuoli 10. elokuuta, 1896, saatuaan kaksi päivää aiemmin kuolettavat vammat törmättyään liitokoneellaan. *Thomas Midgley, Jr. kuristui 1944 omaa halvaantumistaan helpottamaan kehittämänsä nostolaitteen hihnoihin. *Alexander Bogdanov kuoli testatessaan kehittämäänsä nuorena pysymisen keinoa. Testissä hän siirsi malariaa ja tuberkuloosia sisältänyttä verta itselleen omalta oppilaaltaan. *Franz Reichelt kuoli hyppäämällä Eiffelin tornista testatessaan kehittämäänsä päällystakin ja laskuvarjon yhdistelmää. Oman keksintönsä seurauksena kuolleet Luokka:Keksijät
Reissuvihko

Reissuvihko on perinteinen koulun ja kodin tapa pitää yhteyttä ja on käytössä myös päiväkodeissa. Se on yleensä ruutupaperivihko, johon puolin ja toisin kirjataan tapahtumia ja viestejä. Reissuvihkosta on myös tullut yleisnimi erilaisille sähköisille välineille, joita Suomessa on 2000-luvun alusta lähtien kehitetty samaan tarkoitukseen. Laajimmin käytettyjä vihkoja ovat Wilma, Helmi, Kivahko ja Oiva, jotka toimivat Internetin kautta. Vaikka kaikki reissuvihot ovat selainkäyttöisiä, niiden tekninen toteutus vaihtelee. Keveimmillään vihko on sähköpostipohjainen viestisovellus. Perustana voi olla myös palvelun tarjoavan yrityksen palvelimella sijaitseva web-sivusto, esimerkiksi Helmi, jolloin selvästi laajemmat palvelut ovat mahdollisia. Vihkon toiminnoista voi huolehtia myös kouluhallinto-ohjelman web-osa, kuten Wilmassa. Tällöin reissuvihkoon saadaan tietoa reaaliaikaisesti myös kouluhallinnon tietokannasta. == Aiheesta muualla == * Valmistajan nettisivu (Helmi) * Taustayhteisön nettisivu (Kivahko) * Taustayhteisön nettisivu (eduSAIMAA) Luokka:Koulutus Luokka:Ohjelmistot
Wall of Voodoo

Wall of Voodoo on yhdysvaltalainen musiikkiyhtye jonka tyylissä on paljon uuden aallon ja punk-rock vaikutteita. Yhtyeen kotipaikka on Kalifornian, Los Angelesistä. Wall of Voodoon suurin hitti on ollut kappale nimeltä Mexican Radio. Yhtye perustettiin 1977 ja hajosi 1988 kun useat sen soittajista lähtivät yhtyeestä soolouralle. ==Yhtyeen jäsenet== * Stan Ridgway - solisti 1977-1983 ja kosketinsoittimet * Andy Prieboy - solisti 1983-1988 * Chas T. Gray - kosketinsoittimet * Marc Moreland - kitara * Bruce Moreland - bassokitara * Joe Nanini - 1977-1983, rummut * Ned Lukhardt - rummut == Diskografia == === Albumit === * Wall of Voodoo (EP) (1980) * Dark Continent (1981) * Call of the West (1982) * Seven Days in Sammystown (1985) * Happy Planet (1987) * The Ugly Americans in Australia (1989) === Kokoelmat === * Granma's House (1984) * The Index Masters (sisältää Wall of Voodoo (EP):n vuodelta 1980 EP + ja live materiaalia) (1991) === Singlet === * 1982: "Ring of Fire (remix)" * 1982: "On Interstate 15" * 1983: "Mexican Radio" (#58 US) * 1983: "Call of the West" UK * 1983: "There's Nothing on This Side" UK * 1984: "Big City" * 1985: "Far Side of Crazy" * 1987: "Do It Again" * 1987: "Elvis Bought Dora a Cadillac" Luokka:Yhdysvaltalaiset yhtyeet
Georges Gautschi

Georges Harold Roger Gautschi (6. huhtikuuta 1904 – 12. helmikuuta 1985) oli sveitsiläinen taitoluistelija, joka kilpaili yksinluistelussa. Gautschin uran suurin saavutus on yksinluistelun olympiapronssi ensimmäisistä varsinaisista talviolympiakisoista Chamonix'sta 1924. Vuoden 1930 MM-kisoista Gautschi sai pronssia. EM-tasolta hän voitti pronssia 1926 ja hopeaa 1929. Hän voitti myös maansa mestaruuden vuosina 1925, 1926 ja 1931. ==Lähteet== *Taitoluistelun arvokisatilastoja *Sports123.com Luokka:Sveitsiläiset taitoluistelijat Luokka:Sveitsiläiset olympiamitalistit Luokka:Vuonna 1904 syntyneet Luokka:Vuonna 1985 kuolleet
Ureaasi

Ureaasi on entsyymi, joka katalysoi urean hajoamista hiilidioksidiksi (CO2) ja ammoniakiksi (NH3) . :(NH2)2CO + H2O → CO2 \+ 2NH3. Ureaasia esiintyy lukuisissa bakteereissa, hiivoissa ja joissakin kasveissa. Vuonna 1926 James Sumner eristi ureaasin ja todisti sen olevan proteiini. Ureaasin entsyyminumero on EC 3.5.1.5 ja CAS-numero 9002-13-5. == Ominaisuudet == Entsyymin monet ominaisuudet vaihtelevat hyvin voimakkaasti sen mukaan, minkä bakteerin entsyymistä on kyse. Molekyylin massa vaihtelee 125-160 kilodaltonin välillä. Parhaiten entsyymi toimii 40 °C-65 °C:n lämpötilassa ja optimaalinen pH on bakteerista riippuen 2-9\. Entsyymin koentsyymi on Ni2+-ioni. Inhibiittoreina toimivat useat metalli-ionit, kuten Cd2+, Co2+-, Fe2+\- ja Ca2+-ionit, boorihappo sekä useat orgaaniset molekyylit kuten EDTA ja fenantroliini . Kun ureaasi katalysoi urean hajoamista, syntyvä ammoniakki nostaa veteen liuetessaan pH:n korkealle. Tähän perustuu urean käyttö kantojen suojaamisessa juurikääpää vastaan. == Diagnostinen merkitys == Useat bakteerit sisältävät ureaasientsyymiä ja ne voidaankin tunnistaa reaktiotuotteiden ammoniakin tai hiilidioksidin perusteella. Tällaisia bakteereja ovat muun muassa Yersinia enterocolitica ja Helicobacter pylori , joka muodostaa itselleen emäksisestä ammoniakista suojan hapanta vatsanympäristöä vastaan ja voidaan tunnistaa ammoniakin avulla . Reaktiossa syntyvän hiilidioksidin hiilen isotooppeja voidaan niin ikään käyttää bakteerin läsnäolon todistamiseen. == Lähteet == == Aiheesta muualla == *Terveysportti, metatesaurus: Ureaasi *Terveyskirjasto: Ureaasi *KEGG: Urease (EC 3.5.1.5) *Urease Fact Sheet (pdf) Luokka:Hydrolaasit
Jani Kärkkäinen

Jani ”Jantsa” Kärkkäinen (1969 – 11. toukokuuta 2008 Vaasa) oli suomalainen muusikko ja vaihtoehtolehti Toisen vaihtoehdon perustaja. Kärkkäinen perusti Toinen vaihtoehto -pienlehden vuonna 1989 ja oli sen päätoimittajana syksyyn 2006 saakka, jolloin hän sai aivoverenvuodon. Toisen vaihtoehdon tekeminen oli Kärkkäisen elämäntyö ja hän panosti siihen todella. Lehden on sanottu yhdistäneen Suomen punkpiirejä enemmän kuin minkään muun. Lehden perustamisen aikoihin ei vielä ollut internetiä tai mitään muitakaan medioita, joista olisi löytynyt tietoa keikoista, levyistä, yhtyeistä ja muista punk-kulttuurin tapauksista. Kärkkäinen näki todella vaivaa lehden eteen, mutta vaikutti sen lisäksi muutenkin punk-piireissä: järjesti konsertteja ja soitti yhtyeissä. Kärkkäinen soitti bassoa Treblinka-yhtyeessä ja myöhemmin Juggling Jugularsissa yli 17 vuoden ajan. Reilun 20 vuoden aikana hän toimi basistina myös muutamissa muissa punk-yhtyeissä. Jantsa Kärkkäinen sai aivoverenvuodon syyskuun lopussa 2006. Hän halvaantui ja joutui pyörätuoliin. Kärkkäisen kuntoutukseen kerättiin varoja useilla tukikonserteilla. Kärkkäinen löytyi 11. toukokuuta 2008 hukkuneena Vaasassa.Toinen Vaihtoehto -lehden perustaja kuollut Nelonen. 14.5.2008. == Lähteet == Luokka:Suomalaiset basistit Luokka:Suomalaiset päätoimittajat Luokka:Suomalaiset musiikkivaikuttajat Luokka:Vuonna 1969 syntyneet Luokka:Vuonna 2008 kuolleet
Norbert Klaar

Norbert Klaar (s. 12. lokakuuta 1954) on itäsaksalainen pistooliampuja ja olympiavoittaja. Norbert Klaar saavutti urallaan olympiakullan 25 m olympiapistoolissa Montrealissa 1976. ==Lähteet== *Norbert Klaar Sports Reference LLC *ISSF:n tietokanta Luokka:Itäsaksalaiset ampujat Luokka:Itäsaksalaiset olympiavoittajat Luokka:Vuonna 1954 syntyneet Luokka:Elävät henkilöt
Mansikka (pelikone)

Mansikka on alun perin RAY:n, nykyisin Veikkauksen automaattipeli. Peli on ollut pelattavissa vuodesta 2000.RAY: Mansikka Vuonna 2007 RAY:llä oli käytössä 988 Mansikka-peliautomaattia.RAY:n vuosikertomus 2007, sivu 16 Pelin päävoitto on 50 euroa, jonka voittaa saadessaan ruutuun kolme mansikkaa 1 euron panoksella. Pelissä ei ole tuplausmahdollisuutta, mutta mahdollisuus lukita kiekkoja löytyy. Pelissä on kahdeksan voittoyhdistelmää, yksi mansikka (panos kaksinkertaisena takaisin), lehdet tai apilat (panos kolminkertaisena takaisin), kaksi mansikkaa (panos kuusinkertaisena takaisin), kolmoismansikat tai mansikkatanko (panos kymmenkertaisena takaisin) ja kolme mansikkaa (panos 50-kertaisena takaisin) tai mansikkakorit (panos 30-kertaisena takaisin). Panos on 20, 40, 60, tai 80 senttiä tai yksi euro. Mansikan palautusprosentti on 92,6479 %. == Lähteet == Luokka:Veikkauksen rahapeliautomaatit
Juhani Aho (ampuja)

Juhani Aho (s. 18. syyskuuta 1983 Lapua) on suomalainen ampuja. Juhani Aho voitti MM-kilpailuissa poikien sarjassa kaksi pronssia riistamaalilajeissa Lahdessa 2002. EM-kilpailuissa hän on ollut parhaimmillaan seitsemäs. ==Maailmanmestaruuskilpailut== Laji 2002 (nuoret) 10 m olympiakivääri 25. 535 10 m olympiakivääri 5. 1641 50 m villikarju Pronssia 578 50 m villikarju 4. 1692 50 m villikarjun sekajuoksut 7. 383 50 m villikarjun sekajuoksut Pronssia 1120 50 m villikarjun sekajuoksut Aho ampui Lahdessa vuonna 2002 käydyissä MM-kilpailuissa poikien sarjassa henkilökohtaista pronssia 50 metrin villikarjusta ja joukkuepronssia 50 metrin villikarjun sekajuoksuista. Näiden lajien lisäksi hän ampui 10 metrin olympiakiväärissä. ==Lähteet== * * Luokka:Suomalaiset ampujat Luokka:Vuonna 1983 syntyneet Luokka:Elävät henkilöt
Juan Carlos de la Ossa

Juan Carlos de la Ossa (s. 25. marraskuuta 1976 Cuenca, Cuencan maakunta, Espanja) on espanjalainen kestävyysjuoksija. De la Ossa juoksi 5 000 metrillä yhdeksänneksi Pariisin MM-kilpailuissa 2003. Seuraavana vuonna hän saavutti maastojuoksun Euroopan-mestaruuskilpailuista pitkältä matkalta hopeaa ajalla 27.54. Vuonna 2005 hän sijoittui 10 000 metrillä kymmenenneksi Helsingin MM- kilpailuissa ajalla 27.33,42 ja voitti saman matkan Barakaldon Euroopan cupissa. Lisäksi hän voitti 5 000 metriä Euroopan cupissa Firenzessä. Göteborgin EM-kilpailuissa 2006 De la Ossa saavutti uransa toistaiseksi ainoan arvokilpailumitalin voitettuaan pronssia 10 000 metrillä ajalla 28.13,73. Samana vuonna hän sijoittui Fukuokan maastojuoksun MM-kilpailuissa pitkälla matkalla seitsemänneksitoista. Vuonna 2008 De la Ossa sijoittui Euroopan cupissa viidenneksi 10 000 metrillä ja 24:nneksi Edinburghin maastojuoksun MM- kilpailuissa ajalla 36.15 ja voitti lisäksi maansa maastojuoksumestaruuden pitkällä matkalla. Hän on voittanut sen peräti viisi kertaa peräkkäin; lisäksi vuosina 2004, 2005, 2006 ja 2007. ==Ennätykset== * 3 000 metriä: 7.42,16 (2005) * 5 000 metriä: 13.09,84 (2006) * 10 000 metriä: 27.27,80 (2005) * 10 kilometriä: 27.55 (2005) * 15 kilometriä: 43.56 (2006) * Puolimaraton: 1.07.30 (1999) ==Lähteet== Ossa, Juan Carlos de la Ossa, Juan Carlos de la Ossa, Juan Carlos de la
ITC

ITC voi tarkoittaa seuraavia: * ITC Ltd, intialainen monialainen holdingyhtiö * ITC-sarja, International Touring Car Championship, entinen saksalainen vakioautoluokan kilpasarja, toinen nykyisen DTM:n edeltäjistä * ITC, International Typeface Corporation * ITC New Baskerville, kirjasintyyppiperhe * ITC, Intertropical convergence zone, pasaatituulten kohtaamisvyöhyke
Nancy Lopez

Nancy Lopez (s. 6. tammikuuta 1957, Torrance, Kalifornia) on yhdysvaltalainen golfaaja. Hän on pelannut LPGA Tourilla vuodesta 1977 ja voittanut 3 major- turnausta sekä kaikkiaan 48 LPGA:n turnausta. Lopez oli maailman paras naispelaaja 1970-luvun lopulla ja 1980-luvun alussa ja hänet valittiin Associated Pressin Vuoden naisurheilijaksi vuosina 1978 ja 1985. LPGA:n vuoden pelaajaksi hänet valittiin 1978, 1979, 1985 ja 1988. World Golf Hall of Fameen Lopez valittiin vuonna 1987. Hän lopetti turnauspelaamisen vuonna 2002, mutta palasi kentille vuonna 2007. Paluukaudellaan hän pelasi kuusi turnausta, mutta ei selvittänyt cuttia yhdessäkään. Lopez on ainoa nainen, joka on valittu samana vuonna (1978) vuoden pelaajaksi, vuoden tulokkaaksi ja voittanut Vare Trophyn. Vuonna 2000 Sports Illustrated valitsi Lopezin vuosisadan 13. parhaaksi naisurheilijaksi.http://sportsillustrated.cnn.com/siforwomen/top_100/13/ Lopezin puoliso on entinen baseballpelaaja Ray Knight. Heillä on kolme tytärtä: Ashley (s. 1983), Erinn (s. 1986) ja Torri (s. 1991).http://www.nancylopezgolf.com/pagecontent.aspx?Page=1 == LPGA Tour -voitot == *1978 (9) Bent Tree Classic, Sunstar Classic, Greater Baltimore Classic, Coca-Cola Classic, Golden Lights Championship, LPGA Championship, Bankers Trust Classic, Colgate European Open, Colgate Far East Open *1979 (8) Sunstar Classic, Sahara National Pro-Am, Women's International, Coca-Cola Classic, Golden Lights Championship, Lady Keystone Open, Colgate European Open, Mary Kay Classic *1980 (3) Women's Kemper Open, The Sarah Coventry, Rail Charity Golf Classic *1981 (3) Arizona Copper Classic, Colgate Dinah Shore, The Sarah Coventry *1982 (2) J&B; Scotch Pro-Am, Mazda Japan Classic *1983 (2) Elizabeth Arden Classic, J&B; Scotch Pro-Am *1984 (2) Uniden LPGA Invitational, Chevrolet World Championship of Women's Golf *1985 (5) Chrysler- Plymouth Classic, LPGA Championship, Mazda Hall of Fame Championship, Henredon Classic, Portland PING Championship *1987 (2) Sarasota Classic, PING Cellular One LPGA Golf Championship *1988 (3) Mazda Classic, Ai Star/Centinela Hospital Classic, Chrysler-Plymouth Classic *1989 (3) LPGA Championship, Atlantic City Classic, Nippon Travel-MBS Classic *1990 (1) MBS LPGA Classic *1991 (1) Sara Lee Classic *1992 (2) Rail Charity Golf Classic, PING Cellular One LPGA Golf Championship *1993 (1) Youngstown-Warren LPGA Classic *1997 (1) Chick-fil-A Charity Championship :Huom: Lopez voitti Colgate Dinah Shoren (nykyisin Kraft Nabisco Championship) ennen kuin siitä tuli major-turnaus (Major-turnaukset lihavoitu) == Lähteet == == Aiheesta muualla == * Viralliset kotisivut Luokka:Yhdysvaltalaiset golfaajat Luokka:Vuonna 1957 syntyneet Luokka:Elävät henkilöt
Katarzyna Szymańska

Katarzyna Szymańska (s. 24. elokuuta 1983 Wrocław) on puolalainen pistooliampuja ja maailmanmestari. Szymańska on saavuttanut MM-kilpailuissa tyttöjen sarjassa Lahdessa 2002 10 m ilmapistoolilla maailmanmestaruuden tuloksella 384 ja joukkuehopeaa. Hän kilpaili myös 25 m urheilupistoolissa, mutta sijoittui vasta 17. tuloksella 558. ==Lähteet== *Profiili ISSF Newssissä *ISSF:n tietokanta Luokka:Puolalaiset ampujat Luokka:Vuonna 1983 syntyneet Luokka:Elävät henkilöt
FIA GT Championship

FIA GT Championship oli urheiluautosarja, jota organisoi kansainvälisen autoliiton FIA:n alainen Stéphane Ratel Organisation eli SRO. Sarja kehittyi BPR Global GT -sarjasta ja se käynnistyi vuonna 1997. Pääasiassa sarjan kilpailut ajettiin Euroopassa, mutta myös Aasian puolella oli kilpailuja. Sarjassa ajettiin Gran Turismo -urheiluautoilla. Ennen sarjan alkua oli BPR Global GT Series -sarja. Sarjan viimeinen kausi ajettiin vuonna 2009. Kaudeksi 2010 sarja jakautui kahdeksi eri sarjaksi: FIA GT1 World Championshipiksi ja FIA GT2 European Championshipiksi. GT2-sarja kuitenkin kariutui vähäisen kiinnostuksen vuoksi. Suomalaisista muun muassa Jyrki Järvilehto, Mika Salo, Toni Vilander, Markus Palttala ja Mikael Forstén kilpailivat sarjassa. == Mestarit == GT1 GT2 1997 Kuljettaja Bernd Schneider Justin Bell 1997 Talli AMG-Mercedes - Mercedes-Benz CLK-GTR Oreca - Chrysler Viper GTS-R 1998 Kuljettaja Klaus Ludwig Ricardo Zonta Olivier Beretta Pedro Lamy 1998 Talli AMG-Mercedes - Mercedes-Benz CLK-LM Oreca - Chrysler Viper GTS-R GT GT 1999 Kuljettaja Olivier Beretta Karl Wendlinger Olivier Beretta Karl Wendlinger 1999 Talli Oreca - Chrysler Viper GTS-R Oreca - Chrysler Viper GTS-R GT N-GT 2000 Kuljettaja Julian Bailey Jamie Campbell-Walter Christophe Bouchut Patrice Goueslard 2000 Talli Lister Racing - Lister Storm Larbre Compétition - Porsche 911 GT3-R 2001 Kuljettaja Christophe Bouchut Jean-Philippe Belloc Christian Pescatori David Terrien 2001 Talli Larbre Compétition - Chrysler Viper GTS-R JMB Racing - Ferrari 360 Modena 2002 Kuljettaja Christophe Bouchut Stéphane Ortelli 2002 Talli Larbre Compétition - Chrysler Viper GTS-R Freisinger - Porsche 911 GT3-RS 2003 Kuljettaja Thomas Biagi Matteo Bobbi Stéphane Ortelli Marc Lieb 2003 Talli BMS Scuderia Italia - Ferrari 550 Maranello Freisinger - Porsche 911 GT3-RSR 2004 Kuljettaja Fabrizio Gollin Luca Cappellari Sascha Maassen Lucas Luhr 2004 Talli BMS Scuderia Italia - Ferrari 550 Maranello Freisinger - Porsche 911 GT3-RSR GT1 GT2 2005 Kuljettaja Gabriele Gardel Marc Lieb Mike Rockenfeller 2005 Talli Vitaphone Racing - Maserati MC12 Gruppe M - Porsche 911 GT3-RSR 2006 Kuljettaja Michael Bartels Andrea Bertolini Jaime Melo 2006 Talli Vitaphone Racing - Maserati MC12 AF Corse - Ferrari F430 GT2 2007 Kuljettaja Thomas Biagi Dirk Müller Toni Vilander 2007 Talli Vitaphone Racing - Maserati MC12 Motorola AF Corse - Ferrari F430 GT2 2008 Kuljettaja Michael Bartels Andrea Bertolini Gianmaria Bruni Toni Vilander 2008 Talli Vitaphone Racing Team AF Corse 2009 Kuljettaja Michael Bartels Andrea Bertolini Richard Westbrook 2009 Talli Vitaphone Racing Team AF Corse == Aiheesta muualla == * Sarjan viralliset kotisivut Luokka:Urheiluautosarjat Luokka:Fédération Internationale de l'Automobile
Afganistanin sotahistoria

Afganistanin sotahistoria käsittää sekä valloitusyrityksiä, sisällissotia, että useita konflikteja, joissa muut ovat kiistelleet valtapiiriensä rajoista Afganistanin alueella. Afganistanin alue on geopoliittisesti merkittävä, koska Khyberin solan hallinta on merkinnyt Intian maayhteyksien hallitsemista ja vahvaa asemaa koko eteläisen Aasian alueella. Alue on ollut valtapiirien rajavyöhykettä vuosituhansien ajan. * Aleksanteri Suuren Aasian sotaretki 329 eaa.–327 eaa. * Baktrian–Parthian sota n. 170 eaa.–n. 160 eaa. * Ghaznin Mahmudin valloitukset n. 1000–1030 * Afgaanisota Ghurin ja Ghaznan välillä 1148–1152 (Ghaznavidien valtakunta vs. Ghuridit) * Muhammed Ghowrin valloitukset 1175–1206 * Delhin sodat Ghaznan ja Ghurin kanssa 1208–1228 * Tšingis-kaanin valloitusretki 1219 * Timur Lenk ja mongolit valloitusretkillä 1300-luvulla * Baburin valloitukset 1524–1529 * Mogulien–afgaanien sota 1565–1581 * Mogulien–Persian sota (1622–1623) * Aurangzebin sodat 1636–1657 * Mogulien–Persian sota (1638) * Mogulien–Persian sota (1649–1653) * Afgaanien kapinat 1709–1726 * Persian–afgaanien sota (1726–1738) * Afgaanien–Marathan sota 1758–1761 * Persian–afgaanien sota (1798) * Persian–afgaanien sota (1816) * Persian–afgaanien sota (1836–1838) * Ensimmäinen afgaanisota 1838–1842 (Suuri peli Venäjän ja Britannian strategista kilpailua Keski-Aasian hallinnasta) * Persian–afgaanien sota (1855–1857) * Toinen afgaanisota 1878–1880 Suuri peli jatkuu * Venäjän–afgaanien sota 1885 Afganistan pysyi varsinaisesti maailmansotien ulkopuolella, mutta ensimmäisellä maailmansodalla oli vaikutusta maan itsenäistymiseen * Kolmas afgaanisota johti maan itsenäistymiseen 1919 * Afganistanin sisällissota (1928–1929) *Afganistanin sota 1979–1989 oli osa kylmää sotaa *Afganistanin sisällissota (1989–1992) *Afganistanin sisällissota (1996–2001) *Afganistanin sota (2001–2021) ** Operaatio Enduring Freedom ** ISAF ** Talibanin hyökkäys 2021 *
Arena Football League

Arena Football League (AFL) oli yhdysvaltalainen urheilusarja, jossa pelattin amerikkalaisen jalkapallon sisätiloissa pelattavaa muotoa, arena footballia. Sarja perustettiin vuonna 1987 ja se pelattiin vuosittain aina vuoteen 2019 asti, jolloin AFL teki konkurssin. Sarjan loppuottelu oli nimeltään ArenaBowl. ==Historia== Jim Foster kehitti amerikkalaisen jalkapallon sisäversion vuonna 1987 ja perusti AFL-liigan samana vuonna. Ensimmäisellä kaudella AFL:ään osallistui neljä joukkuetta, mistä joukkuemäärä lähti tasaiseen kasvuun. Sarjan huippuvuodet olivat suunnilleen 1996–2008, jolloin parhaimmillaan sarjassa pelasi 19 joukkuetta ja useat NFL-seurat tukivat sarjaa, josta myös nousi uusia pelaajia NFL-liigaan. AFL-liigalla oli myös alempi sarjataso af2 vuosina 2000–2009. Sarjan taloudelliset ongelmat alkoivat kaudella 2008 ja lopulta kausi 2009 peruttiin kokonaan. Vuonna 2010 AFL käynnistyi uudelleen, kun AFL ja af2 yhdistettiin. AFL jatkoi kuitenkin hidasta näivettymistä ja joukkuemäärä laski. Kaudella 2011 sarjassa pelasi 18 joukkuetta, kun kaudella 2017 oli jäljellä enää neljä joukkuetta. Sarjan talous näytti hieman elpyvän, mutta se julistettiin silti konkurssiin loppuvuodesta 2019. ==Joukkueet== Sarjan viimeiseen kauteen 2019 osallistui kuusi joukkuetta: * Albany Empire * Atlantic City Blackjacks * Baltimore Brigade * Cleveland Gladiators * Columbus Destroyers * Philadelphia Soul * Washington Valor ==Mestarit== Sarjan mestaruuspalkinto oli nimeltään Foster Trophy. *1987: Denver Dynamite *1988-1990: Detroit Drive *1991: Tampa Bay Storm *1992: Detroit Drive *1993: Tampa Bay Storm *1994: Arizona Rattlers *1995-1996: Tampa Bay Storm *1997: Arizona Rattlers *1998: Orlando Predators *1999: Albany Firebirds *2000: Orlando Predators *2001: Grand Rapids Rampage *2002: San Jose SaberCats *2003: Tampa Bay Storm *2004: San Jose SaberCats *2005: Colorado Crush *2006: Chicago Rush *2007: San Jose SaberCats *2008: Philadelphia Soul *2009: ei pelattu *2010: Spokane Shock *2011: Jacksonville Sharks *2012-2014: Arizona Rattlers *2015: San Jose SaberCats *2016-2017: Philadelphia Soul *2018: Washington Valor *2019: Albany Empire ==Lähteet== Luokka:Yhdysvaltain amerikkalainen jalkapallo Luokka:Amerikkalaisen jalkapallon sarjat
LA Without a Map

LA Without a Map on suomalaisen Mika Kaurismäen ohjaama pienen budjetin elokuva, jossa Johnny Depp oli mukana, vaikkakin miniroolissa. Elokuvan myötä Depp lupasi Kaurismäelle tulevansa jonain päivänä vierailemaan Suomeen. Elokuva perustuu Richard Raynerin omaelämäkerralliseen romaaniin.NY Times Se kertoo komedian keinoin elämän pinnallisuudesta Hollywoodissa . Keskeinen hahmo on skotlantilainen hautausurakoitsija (David Tennant), joka tulee Amerikkaan naisen (Vinessa Shaw) perässä.Leffa-arviot Elokuvassa esiintyy myös Leningrad Cowboys. == Lähteet == Luokka:Vuoden 1998 suomalaiset elokuvat Luokka:Mika Kaurismäen ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset romanttiset draamakomediaelokuvat Luokka:Vuoden 1998 ranskalaiset elokuvat Luokka:Ranskalaiset romanttiset draamaelokuvat Luokka:Ranskalaiset romaaneihin perustuvat elokuvat Luokka:Vuoden 1998 brittiläiset elokuvat Luokka:Brittiläiset romaaneihin perustuvat elokuvat
Don Michael Paul

Don Michael Paul (s. 17. huhtikuuta 1963 Kalifornia) on yhdysvaltalainen näyttelijä, ohjaaja, käsikirjoittaja ja tuottaja. Hän on muun muassa ohjannut ja käsikirjoittanut elokuvan Kuoleman selli (2002). == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1963 syntyneet Luokka:Elävät henkilöt
Kummersdorf

Kummersdorf on maatila noin 25 km Berliinistä etelään. Paikka tuli tunnetuksi Saksan armeijan salaisena rakettitutkimuskeskuksena vuosina 1932 - 1937 ennen keskuksen siirtoa Peenemündeen. Rakettitutkimuksia johtivat Saksan armeijan tykistön insinööriupseeri Walter Dornberger ja Wernher von Braun. Paikalla kehiteltiin V-2:n eli A-4:n edeltäjät A1, A2 ja A3. 16\. heinäkuuta vuonna 1934 tohtori Kurt Wahmke ja kaksi hänen apulaistaan kuolivat maatilalla koerakettimoottorin räjähtäessä. ==Aiheesta muualla== *Kummersdorf entry in "The Encyclopedia of Astrobiology, Astronomy, and Spaceflight" *https://web.archive.org/web/19991011085346/http://members.aol.com/kummersdrf/kummer0.htm *http://www.astronautix.com/sites/kumsdorf.htm Luokka:Saksan historia
Takaisinoton estäjä

Takaisinoton estäjä voi olla: * Serotoniinin takaisinoton estäjä (SRI) * Selektiivinen serotoniinin takaisinoton estäjä (SSRI) * Serotoniinin ja noradrenaliinin takaisinoton estäjä (SNRI) * Noradrenaliinin takaisinoton estäjä (NRI) * Dopamiinin takaisinoton estäjä (DRI) * Noradrenaliinin ja dopamiinin takaisinoton estäjä (NDRI)
Helsinki Napoli All Night Long

Helsinki Napoli All Night Long on Mika Kaurismäen ohjaama kansainvälinen yhteistyöelokuva vuodelta 1987. Siinä esiintyy monia kansainvälisiä elokuva- alan tähtiä pikkurooleissa: Samuel Fuller on gangsteripomo, Eddie Constantine vanha gangsteri ja Jim Jarmusch baarimikko. Elokuva tapahtuu, nimestään huolimatta, Berliinin alamaailmassa. Helsinki on päähenkilön, suomalaisen taksikuskin (Kari Väänänen), kotikaupunki; Napoli taas hänen vaimonsa (Roberta Manfredi) synnyinseutua. Mika Kaurismäki palkittiin elokuvasta parhaan tuottajan Jussi-palkinnolla.Elokuvaopas Kaurismäen mukaan Quentin Tarantino on sanonut, että elokuva Pulp Fiction – Tarinoita väkivallasta on saanut vaikutteita tästä elokuvasta. == Lähteet == Luokka:Jussi-palkitut elokuvat Luokka:Vuoden 1987 italialaiset elokuvat Luokka:Vuoden 1987 suomalaiset elokuvat Luokka:Mika Kaurismäen ohjaamat elokuvat Luokka:Vuoden 1987 saksalaiset elokuvat Luokka:Sveitsiläiset elokuvat Luokka:Italialaiset komediaelokuvat Luokka:Suomalaiset komediaelokuvat
Antijudaismi

Antijudaismi on juutalaisen uskonnon ja sen harjoittajien vastustusta. Antijudaismi on uskonnollisesti suuntautunutta, usein kristillistä, ja siten eroaa poliittisiin, rodullisiin ja kulttuurisiin ennakkoluuloihin perustuvasta antisemitismistä. Antijudaistisen ja antisemitistisen suhtautumistavan erottaminen käytännössä on kuitenkin hankalaa. Kristityt ovat kohdistaneet antijudaistista arvostelua paitsi juutalaisiin, myös kristittyihin. Varhaiskristityt arvostelivat Jeesuksen torjujia ja Raamatun liian kirjaimellisia tulkitsijoita "judaisteiksi". Martti Luther syytti aikansa katolisen kirkon legalistista suhtautumistapaa "juutalaiseksi". Muslimeille "juutalaisuus" oli voima, joka korruptoi pyhiä kirjoituksia. Muslimit pitävät juutalaisia "monijumalaisina", koska nämä pitivät Esraa Jumalan poikana. Lisäksi he vainosivat profeettojaan.Tabari, 2017 Volume I, s. 149–158; Volume II, s. 419 == Katso myös == * Juutalaisuuden kritiikki *Väkivalta Koraanissa *Al-Fatiha *Antisemitismi islamissa == Lähteet == * * === Lähteet === == Aiheesta muualla == Luokka:Antisemitismi
Ryan Early

Ryan Early (s. 2. toukokuuta 1979 Egham, Surrey, Yhdistynyt kuningaskunta) on brittiläinen näyttelijä. Hän on esiintynyt sivurooleissa useissa brittiläisissä sarjoissa. Hänet tunnetaan Suomessa parhaiten roolistaan konstaapeliharjoittelija Tom Nicholsonina televisiosarjassa Sydämen asialla. == Lähteet == Luokka:Brittiläiset näyttelijät Luokka:Vuonna 1979 syntyneet Luokka:Elävät henkilöt
Esko Miettinen

Esko Miettinen (s. 1947) on suomalainen toimittaja ja kirjailija. Koulutukseltaan hän on teologian maisteri ja humanististen tieteiden kandidaatti. Hän on kirjoittanut fantasiakirjallisuudesta ja uskonnosta teoksissa Velhot, örkit, sankarit – Johdatus fantasian maailmaan (2004) ja Velhon uskontunnustus (2008). ==Lähteet== *Väitellään: Enkeleihin voi uskoa, vaikkei niitä näkisi, Esko Miettinen! Luokka:Suomalaiset tietokirjailijat Luokka:Suomalaiset toimittajat Luokka:Vuonna 1947 syntyneet Luokka:Elävät henkilöt
Major League Lacrosse

Major League Lacrosse (MLL) oli pohjoisamerikkalainen haavipallon ammattilaissarja, jota pelattiin vuodesta 2001 vuoteen 2020. 16. joulukuuta 2020 tiedotettiin, että MLL yhdistyy PLL:n kanssa. MLL:ssä pelannut Boston Cannons siirtyi uutena joukkueena sarjaan. Sarjan mestaruuspalkintoa kutsuttiin Steinfeld Cupiksi sarjan perustajan mukaan. == Joukkueet kaudella 2014 == Joukkue Kaupunki Areena Perustettu Boston Cannons Boston, MA Harvard Stadium 2001 Charlotte Hounds Charlotte, NC American Legion Memorial Stadium 2012 Chesapeake Bayhawks Annapolis, MD Navy–Marine Corps Memorial Stadium 2001 Denver Outlaws Denver, CO Sports Authority Field at Mile High 2006 Florida Launch Boca Raton, FL FAU Stadium 2014 New York Lizards Hempstead, NY James M. Shuart Stadium 2001 Ohio Machine Delaware, OH Selby Field 2012 Rochester Rattlers Rochester, NY Sahlen's Stadium 2001 == Mestarit == *2001: Long Island Lizards *2002: Baltimore Bayhawks *2003: Long Island Lizards *2004: Philadelphia Barrage *2005: Baltimore Bayhawks *2006: Philadelphia Barrage *2007: Philadelphia Barrage *2008: Rochester Rattlers *2009: Toronto Nationals *2010: Chesapeake Bayhawks *2011: Boston Cannons *2012: Chesapeake Bayhawks *2013: Chesapeake Bayhawks == Lopettaneet joukkueet == * Philadelphia Barrage (2001–2008) * New Jersey Pride (2001–2008) * Los Angeles Riptide (2006–2008) * San Francisco Dragons (2006–2008) * Chicago Machine (2006–2010) == Lähteet == * MLL:n historiaa === Viitteet === Luokka:Yhdysvaltain haavipallo Luokka:Palloilusarjat
Half Past Dead 2

Half Past Dead 2 on vuonna 2007 ilmestynyt yhdysvaltalainen toimintaelokuva, joka on jatkoa Don Michael Paulin ohjaukselle Kuoleman selli vuodelta 2002. Luokka:Vuoden 2007 yhdysvaltalaiset elokuvat Luokka:Vankilaelokuvat Luokka:Yhdysvaltalaiset toimintaelokuvat
Ernst Mether-Borgström

Ernst Johan Mether-Borgström (2. elokuuta 1917 Helsinki – 28. kesäkuuta 1996) oli suomalainen taidemaalari. Oman luomistyönsä lisäksi hän opetti Taideakatemian koulussa vuosina 1945–1947. Hän sai Pro Finlandia -mitalin vuonna 1965,Kuvataiteilijamatrikkeli ja hänelle myönnettiin taiteen akateemikon arvo vuonna 1991. Mether-Borgström aloitti esittävän taiteen parissa, mutta kehittyi nonfiguratiiviseen ja lopulta konkreettiseen taidesuuntaan. Hän lähestyi konstruktivismia, mutta hän ei ollut ehdottoman puhdasoppinen, kuten Lars-Gunnar Nordström, vaan käytti tarvittaessa työnsä osana figuratiivisia elementtejä.Porin taidemuseo __notoc__ == Teoksia == * Nappipeli 1961 * Semafori 1968 * Futura, 1985, Espoon keskus === Valokuvia teoksista === Tiedosto:Futura by Mether-Borgström.JPG|Futura, 1985, Espoo. Tiedosto:60. Max, Kappelinmäen koulu, kuva 20.5. 2017.jpg|Max, 1985, Vaasa. ==Palkintoja ja kunnianosoituksia== * Prinssi Eugenin mitali 1984 == Lähteet == == Aiheesta muualla == *Ernst ja Eila Mether-Borgströmin säätiön kotisivut *Ernst Mether-Borgström Valtion taidemuseon kokoelmissa *Kaupungin yö, 1969 Porin taidemuseo *Maalauksia, Artnet.com *Ernst Mether-Borgströmin muistokirjoitus Helsingin Sanomissa. * Luokka:Suomalaiset taidemaalarit Luokka:Suomalaiset taidegraafikot Luokka:Akateemikot (Suomi) Luokka:Pro Finlandia -palkitut Luokka:Vuonna 1917 syntyneet Luokka:Vuonna 1996 kuolleet
Vesipallo kesäolympialaisissa 1972

Vesipallo oli XX kesäolympialaisissa Münchenissä ohjelmassa kuudettatoista kertaa. ==Mitalistijoukkueiden pelaajat== Kultaa Hopeaa Pronssia Neuvostoliitto * * * Anatoli Akimov Aleksei Barkalov Vadim Guljajev Aleksandr Dolgušin Aleksandr Dreval Vladimir Šmudski Aleksandr Kabanov Leonid Osipov Vjatšeslav Sobtšenko Nikolai Melnikov Aleksandr Šidlovski Unkari * * * András Bodnár Tibor Cservenyák István Görgényi Tamás Faragó Zoltán Kásás Ferenc Konrád István Magas Dénes Pócsik László Sárosi Endre Molnár István Szívós Yhdysvallat * * * Peter Asch Steven Barnett Bruce Bradley Stanley Cole James Ferguson Eric Lindroth John Parker Gary Sheerer James Slatton Russell Webb Barry Weitzenberg == Lopputulokset == Sija Joukkue Yhdysvallat 4\. 5\. 6\. 7\. 8\. 9\. 10\. 11\. 12\. 13\. 14\. 15\. Japani 16\. 1972 Luokka:Kesäolympialaiset 1972
Gottfried Wilhelm Leibniz -palkinto

Gottfried Wilhelm Leibniz -palkinto () on Saksan suurin tiedepalkinto. Se on nykyään arvoltaan 2,5 miljoonaa euroa, jotka on käytettävä tutkimusstipendinä seitsemän vuoden kuluessa. Palkinnon voi saada Saksassa työskentelevä tutkija, ja sen myöntää Saksan valtion tutkimusyhteisö Deutsche Forschungsgemeinschaft. Vuodesta 1985 alkaen on palkinto myönnetty enintään kymmenelle vastaanottajalle vuosittain. Palkinto on nimetty filosofi Gottfried Leibnizin mukaan. Esimerkiksi joulukuussa 2020 uutisoitiin, että palkinto oli myönnetty neljälle nais- ja kuudelle mieshakijalle, jotka työskentelevät saksalaisissa yliopistoissa tai tutkimuslaitoksissa. == Lähteet == ==Aiheesta muualla== * Gottfried Wilhelm Leibniz Prize (dfg.de) Luokka:Tieteen ja tekniikan palkinnot Luokka:Saksan tiede ja tekniikka
Razamanaz

Razamanaz on Nazarethin läpimurtolevy vuodelta 1973. Albumi sisältää muun muassa klassikoksi nousseen nimikappaleen sekä Britannian single-listalla korkealle nousseet kappaleet "Broken Down Angel" (UK 9.) ja "Bad Bad Boy" (UK 10.). Itse albumi nousi sijalle 11. Britannian listoilla. Tuottajana toimi Deep Purplesta tuttu Roger Glover, ja edellisen albumin kokeilevasta suuntauksesta palattiin hänen johdollaan perus-hard rock -soundiin. Kitaristi Manny Charltonin mukaan myös Pete Townshendia ja Jimmy Pagea oli kysytty tuottamaan albumihttp://www.mannycharlton.com/FAQ1.html FAQ Manny Charltonin kotisivulla, mutta Glover oli nähnyt yhtyeen livenä Purplen lämmittelijänä ja halusi tuottaa albumin. Albumista on julkaistu useampi remasteroitu versio. ==Kappaleet== *Kaikki kappaleet kirjoittaneet Pete Agnew, Manny Charlton, Dan McCafferty ja Darrell Sweet ellei toisin mainita. # # # # # # # # # *kpl 2 on alun perin Leon Russellin ja kappale 3 Woody Guthrien tuotantoa. ===Salvon 2009 remasteroidun version bonuskappaleethttp://www.salvo- music.co.uk/shop/cdtop.asp?arid=1113 Salvo Records=== # * Hard Living ("Bad Bad Boy"-singlen b-puoli) #Spinning Top ("Bad Bad Boy"-singlen b-puoli) #Razamanaz (BBC-sessio) #Night Woman (BBC-sessio) #Broken Down Angel (BBC-sessio) #Vigilante Man (BBC-sessio) *kpl. 12-15 Bob Harris Show, maaliskuu 1973 ===Castlen (1996), Eaglen (2002) ja Snapperin (2004) remasteroitujen version bonuskappaleet=== *Hard Living - 3:03 *Spinning Top - 3:06 *Woke Up This Morning (vaihtoehtoinen versio) (Castlen painoksessa) - 3:12 *Witchdoctor Woman (Castlen painoksessa) - 4:06 *Razamanaz (vaihtoehtoinen versio) (Eaglen painoksessa) - 3:26 ==Kokoonpano== ===Nazareth=== *Dan McCafferty - laulu *Manny Charlton - kitarat, banjo, taustalaulu *Pete Agnew - basso, taustalaulu *Darrell Sweet - rummut, perkussio, taustalaulu ===Vierailijat=== *Roger Glover - basso, perkussio ==Lähteet== Luokka:Nazarethin albumit Luokka:Vuoden 1973 albumit
Loud ’N’ Proud

Loud ’N’ Proud on Nazarethin albumi vuodelta 1973. Se sisältää hitiksi nousseen Joni Mitchell -coverin ”This Flight Tonight” (UK 11.). ==Kappaleet== #Go Down Fighting - 3:07 #Not Faking It - 4:01 #Turn On Your Receiver - 3:19 #Teenage Nervous Breakdown (Lowell George) - 3:43 #Freeweeler - 5:31 #This Flight Tonight (Joni Mitchell) - 3:24 #Child In The Sun - 4:51 #The Ballad Of Hollis Brown (Bob Dylan) - 9:11 *kaikki kappaleet Agnew/Charlton/McCafferty/Sweet ellei toisin mainita ===Castlen 1996 ja Eaglen 2002 remasteroitujen versioiden bonuskappaleet=== # * This Flight Tonight (USA-versio) - 3:24 #Go Down Fighting (USA-versio) - 3:05 #The Ballad Of Hollis Brown (editoitu versio) - 5:10 #Freewheeler (editoitu versio, Eaglen versiossa) ===Salvon 2009 remasteroidun version bonuskappaleethttp://www.salvo-music.co.uk/shop/cdtop.asp?arid=1178 Salvo Records=== # * Turn On Your Receiver (BBC-sessio) #Too Bad Too Sad (BBC-sessio) #Razamanaz (BBC-sessio) #Bad Bad Boy (BBC-sessio) *kpl. 9–12 Bob Harris Show elokuu 1973 ==Muusikot== *Dan McCafferty: laulu *Manny Charlton: kitarat, taustalaulu *Pete Agnew: basso, taustalaulu *Darrell Sweet: rummut, perkussio, taustalaulu sekä: *Roger Glover: basso, perkussio == Lähteet == Luokka:Nazarethin albumit Luokka:Vuoden 1974 albumit
Smedsbyn koulu

Smedsbyn ruotsinkielinen koulu () on Espoon Sepänkylässä sijaitseva ruotsinkielinen peruskoulu (luokat 1–6). Koulu on pieni, ja siinä on noin sata oppilasta. Ennen vuoden 1977 peruskoulu-uudistusta koulu oli ruotsinkielinen Smedsby folkskola. Vuonna 1958 valmistuneen koulurakennuksen ja opettaja- asuntolan ovat suunnitelleet arkkitehdit Aura Meller ja Veikko Rauhala. Opettaja-asuntolaksi rakennettu rivitalo on nyt osittain koulun opetuskäytössä. Espoon koulurakennusten inventointiraportin 2017 mukaan Smedsbyn koulu on ajalle tyypillinen pieni koulu, joka sijaitsee vanhalla kylätontilla. Rakennusten sanotaan istuvan luontevasti osaksi maisemaansa, mutta sisätilojen alkuperäinen hahmo on muuttunut alkuperäisestä paljonkin. == Lähteet == ==Aiheesta muualla== * Koulun omat kotisivut Luokka:Espoon peruskoulut Luokka:Sepänkylä (Espoo) Luokka:Suomen ruotsinkieliset peruskoulut
Home from Home

Home from Home on skate punk -yhtye Millencolinin viides studioalbumi, joka julkaistiin vuonna 2002. Kappaleista Man or Mouse, Kemp ja Battery Check on tehty myös singlet sekä musiikkivideot. Kappaleesta Battery Check on tehty myös ruotsinkielinen versio E20 Norr. ==Kappaleet== # Man or Mouse # Fingers Crossed # Black Eye # Montego # Punk Rock Rebel # Kemp # Botanic Mistress # Happiness for Dogs # Battery Check # Fuel to the Flame # Afghan # Greener Grass # Home from Home Luokka:Vuoden 2002 albumit Luokka:Millencolinin albumit
Pacific Coast League

Pacific Coast League (PCL) on toinen korkeimman tason baseballin alasarjoista Yhdysvalloissa. Sarjaa on pelattu jo vuodesta 1903 lähtien pääasiassa Yhdysvaltojen länsirannikon osavaltioissa, ja sarjassa on nykyään 16 joukkuetta. Nykyisin sarja on levinnyt myös Keskilänteen asti, ja se on jaettu Amerikan ja Tyynenmeren konferensseihin. Molemmat konferenssit on jaettu pohjois- ja etelä-divisiooniin. Runkosarjan jälkeen jokaisen divisioonan parhaat pelaavat pudotuspeleissä, joissa otellaan ensin konferenssin mestaruudesta, minkä jälkeen voittajat kohtaavat liigan finaalissa. Ottelusarjan voittaa kolmella voitolla. Perinteisesti PCL:n mestari on otellut vielä International Leaguen mestaria vastaan. Luokka:Minor League Baseball
Ounasrinteen koulu

Ounasrinteen koulu on peruskoulu Rovaniemen Ounasrinteellä. Koulussa on noin 750 oppilasta. Sen sivukoulu oli Pöykkölän koulu, jossa monet Pöykkölässä asuvat kävivät kaksi ensimmäistä kouluvuotta. Pöykkölän koulu lakkautettiin vuonna 2009. Tämän seurauksena koulun oppilaat siirtyivät muihin kouluun, myös Ounasrinteen koululle. Ounasrinteen koulu toimi vuoden 2014 alusta alkaen Lapin ammattiopiston tiloissa Kairatiellä, kaupungin toisella puolella. Vanha koulurakennus purettiin ja koulun toiminta sijoitettiin uudelleen vuonna 2016.Turunen, Anni: Remonttia paossa , Opettaja-lehti 35/2014. Viitattu 15.11.2015. Alkuvuodesta 2017 Ounasrinteen koulu muutti vanhan koulurakennuksen paikalle valmistuneeseen monitoimitaloon ja syksyksi 2017 se muuttui 1–9-luokkalaiset käsittäväksi yhtenäiskouluksi aiemman ala-asteen sijaan.Rovaniemen kouluvuosi alkoi: Tilanpuutetta, sisäilmaongelmia ja uusi yksityinen koulu - Lapin Kansa, 10.8.2016. Viitattu 23.8.2016 ==Nuorisotila== Ounasrinteen koulussa oli iltapäiväkerho 1–3-luokkalaisille ja iltaisin nuorisotila. Nuorisotilat suljettiin vuonna 2011.Ounasrinteen nuorisotila kiinni, Yle Lappi 5.4.2010. Viitattu 15.11.2015. ==Lähteet== Luokka:Rovaniemen peruskoulut
Yhdistyneen kuningaskunnan puolustusministeriö

Yhdistyneen kuningaskunnan puolustusministeriö ( (MoD)) on yksi Yhdistyneen kuningaskunnan ministeriöistä. Se vastaa Yhdistyneen kuningaskunnan hallituksen puolustuspoliittisten asioiden toimeenpanosta. Lisäksi Yhdistyneen kuningaskunnan asevoimat on puolustusministeriön alaisuudessa. Yhdistyneen kuningaskunnan puolustusministeriö on yksi Yhdistyneen kuningaskunnan suurimmista maanomistajista. Ministeriöllä on satoja toimipaikkoja ympäri maata, muun muassa varasto- ja jakelukeskuksia, koulutuskeskuksia ja hallintorakennuksia. Suurin osa näistä on puolustusministeriön alaisuudessa toimivan Defence Estatesin hallinnassa. == Lähteet == * === Viitteet === == Aiheesta muualla == * Viralliset kotisivut * Defence Image Database * Defencemanagement.com – Defence News puolustusministeriö Luokka:Puolustusministeriöt
Harri Ala-Kojola

Harri Ala-Kojola (s. 2. marraskuuta 1964) on suomalainen rumpali, joka tunnetaan keikka- että sessiotyöstään. Hän on soittanut muun muassa seuraavien artistien kanssa: Aki Sirkesalo, Pepe Ahlqvist, Jore Marjaranta, Lenni-Kalle Taipale, Sami Pitkämö ja Maarit Hurmerinta. Hän on soittanut myös lukuisissa levysessioissa. Ala-Kojola tunnetaan myös television viihdesarja Tanssii Tähtien Kanssa rumpalina. Luokka:Suomalaiset rumpalit Luokka:Vuonna 1964 syntyneet Luokka:Elävät henkilöt
Leslie Parrish

thumb|Parrish ja Gary Lockwood televisio-ohjelmassa Follow the Sun vuonna 1962. Leslie Parrish (alun perin Marjorie Hellen, s. 13. maaliskuuta 1935) on yhdysvaltalainen näyttelijä. Hän on esiintynyt muun muassa elokuvissa Tytöt jahdissa (1959) ja Mantshurian kandidaatti (1962). Hän oli ehdolla Golden Globen saajaksi roolistaan elokuvassa Jokaiselle omansa (1963). Massachusettsin Melrosessa syntynyt Marjorie Hellen aloitti elokuvauransa omalla nimellään vuonna 1955, mutta vuodesta 1959 alkaen hänet on tunnettu Leslie Parrishina. Hän vetäytyi näyttelemisestä pikkuhiljaa 1970-luvulla. Parrish oli naimisissa kirjailija Richard Bachin kanssa vuodet 1977–1997. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1935 syntyneet Luokka:Elävät henkilöt
Cheryl Miller

Cheryl Deann Miller (s. 3. tammikuuta 1964 Riverside, Kalifornia) on entinen yliopistokoripallotähti, olympiavoittaja ja valmentaja. Nykyisin hän toimii Turner Network Televisionin NBA-reportterina. Aiemmin hän on ollut urheilukommentaattorina ABC:llä, TBS:llä ja ESPN:llä sekä toiminut valmentajana ja managerina WNBA-seura Phoenix Mercuryssa. Miller valittiin vuonna 1995 Naismith Memorial Basketball Hall of Fameen ja vuonna 1999 naisten koripallon Hall of Fameen. == Pelaajana == 187-senttinen Miller pelasi loisteliaan uran University of Southern Californiassa (USC) tehden urallaan muun muassa USC:n ennätykset 3018 pistettä ja ottaen 1534 levypalloa. Naismith College Player of the Year -tittelin hän saavutti kolme kertaa peräkkäin vuosina 1984-1986 ja Wade Trophyn (vuoden pelaaja) kerran. Miller toimi Los Angelesin olympialaisissa 1984 kultaa voittaneen joukkueen kapteenina ja oli mukana voittamassa kultaa Pan-Amerikan kisoissa Caracasissa vuonna 1983 ja Hyväntahdon kisoissa Moskovassa vuonna 1986. == Yliopiston jälkeen == Valmistuttuaan USC:stä Miller varattiin useisiin ammattilaissarjoihin mukaan lukien miesten United States Basketball League. Miller kärsi kuitenkin 1980-loppupuolella nilkkavammoista, jotka estivät uran jatkamisen. Vuosina 1986-1991 Miller oli USC:ssa apuvalmentajana ja television urheilukommentaattorina. Kahtena kautena vuosina 1993-1995 Miller oli USC:n päävalmentajana. Hänen joukkueensa selvisi NCAA-turnaukseen molemmilla kausilla ja alueelliseen finaaliin kerran. Sen jälkeen Miller valmensi neljä kautta WNBA:n Phoenix Mercurya ja oli samalla joukkueen managerina. Phoenix Mercury selvisi vuonna 1998 WNBA:n loppuotteluun, jossa se hävisi Houston Cometsille. Miller erosi tehtävästään vuonna 2000. Hän asuu nykyisin Arizonassa. Miller on NBA-tähti Reggie Millerin ja Major League Baseball -pelaaja Darrell Millerin sisko. Sports Illustrated valitsi Millerin vuonna 2000 1900-luvun 15. parhaaksi naisurheilijaksihttp://sportsillustrated.cnn.com/siforwomen/top_100/15/ . Vuonna 1986 sama lehti luonnehti Milleria kansakunnan parhaaksi koripalloilijaksi myös miehet huomioiden. == Lähteet == == Aiheesta muualla == * CNN/Sports Illustratedin sivu Cheryl Milleristä Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiavoittajat Luokka:Vuonna 1964 syntyneet Luokka:Elävät henkilöt
Äijänneva

Äijänneva on Virroilla sijaitseva kylä. Se sijaitsee noin 20 kilometriä pohjoiseen keskustaajamasta. Päätoimeentulo on maatalous, turvetuotanto on myös merkittävässä asemassa. Äijännevalla toimi Äijännevan-Rantakunnan kyläyhdistys ry vuosina 1998–2020. Kyläyhdistys järjesti retkiä, talkoita, erilaisia tapahtumia ja se muisti vuoden aikana syntyneitä vauvoja kellolla. == Historia == Äijännevan suon kuivatukset aloitettiin 1800-luvun loppupuolella. Varsinainen tilojen luovutus aloitettiin vuonna 1920 Männistön tilalla. Varsinainen kauppa saatiin Äijännevalle 1940-luvun lopulla. Ensimmäinen koulu aloitti kylällä toimintansa Raittisen tilan tiloissa vuonna 1922. Ensimmäinen varsinainen 1930-luvun lopulla rakennettu koulurakennus paloi 1940-luvun lopulla. Paikalle tuodussa parakissa pidettiin koulua vuoteen 1952 saakka, jolloin valmistui kivikoulu. Uudessa koulussa oli asuntola opiskelijoille ja opettajille. Koulussa pidettiin kotitalouskoulua tavallisen koulun lisäksi. Koulu lakkautettiin 31. heinäkuuta 2006. Sen jälkeen rakennus on toiminut kylän eri järjestöjen kokoontumispaikkana ja juhlatilana. == Lähteet == ==Aiheesta muualla== * Kylän kotisivut Luokka:Virtain kulmakunnat
Karvala (Halikko)

Karvala on kylä Halikon kunnan keskiosissa. Kylä kuuluu Purilanjoen länsirannalla olevaan Jokikaustan alueeseen. Purilanjokilaakso on yksi Halikon vanhimmista pysyvän asutuksen alueista, ja Karvalan kyläkin on varhaiskeskiaikaista perua. Varhaisin mainita Karvalasta on jo vuodelta 1352, mikä on varhaisimpia mainintoja koko kunnasta. Kylän kantatila Vähätalo on ollut keskiajalla rälssisäteri, joka myöhemmin on jaettu Vähätalon ja Isotalon tiloiksi. Kylän molemmat tilat olivat ratsutiloja. Vuonna 1784 toteutettu isojako rikkoi yhtenäisen kylärakenteen, joskin Karvalan torpat ja mäkituvat säilyivät varsin yhtenäisessä kokonaisuudessa. 1900-luvun alussa torpat ja mäkituvat itsenäistyivät, mikä merkitsi kylän ydinalueen siirtymistä Jokikaustan tien varrelle. Karvalan kylä on muodostunut metsäisten mäkien rinteille teiden varsille. Mäkiä ympäröivät maat on pelloitettu Lokkilan- ja Purilanjokien rannoille. Jokikaustan tie kulkee kylän läpi, ja siitä haarautuu tie, joka kulkeen Purilanjoen yli Nikkilään. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Halikon kylät